ยูโอบีเกาะกระแสเอเชียโต
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ส่งกองทุนใหม่ลงทุนหุ้นนอก เน้นกลุ่มสินค้าอุปโภคบริโภค
โพสต์ทูเดย์ — บลจ.ยูโอบี คลอดกองทุนใหม่ลงทุนหุ้นสินค้าอุปโภค บริโภค ในภูมิภาคเอเชีย เว้นญี่ปุ่น รับเศรษฐกิจโตดี คนมีกำลังซื้อ
นายวนา พูลผล ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ยูโอบี (ไทย) เปิดเผยว่า บริษัทได้ออกกองทุนเปิด ยูโอบี สมาร์ท เอเชีย คอนซูเมอร์ ซึ่งลงทุนในหุ้นเอเชีย ไม่รวมญี่ปุ่น โดยเฉพาะหุ้นในธุรกิจสินค้าอุปโภคบริโภค ทั้งสินค้าที่จำเป็นและสินค้าฟุ่มเฟือย ผ่านกองทุนรวมต่างประเทศเพียงกองทุนเดียว คือ กองทุนยูไนเต็ด เอเชีย คอนซูเมอร์
“ธุรกิจสินค้าจำเป็นและธุรกิจสินค้าฟุ่มเฟือยมีโอกาสสร้างผลตอบแทนที่ดีในวัฏจักรเศรษฐกิจที่แตกต่างกัน ดังนั้นผู้จัดการกองทุนสามารถปรับกลยุทธ์การลงทุนให้เข้ากับสถานการณ์ที่เปลี่ยนไปได้” นายวนา กล่าว
สำหรับเหตุผลที่เลือกลงทุนในกลุ่มธุรกิจสินค้าอุปโภคบริโภค เนื่องจากสินค้าดังกล่าวเป็นหนึ่งในปัจจัยสี่ที่ทุกคนจำเป็นต้องใช้ และหากประชาชนมีรายได้เพิ่มขึ้นก็ย่อมแสวงหาสินค้าอุปโภคบริโภคที่มีคุณภาพสูงขึ้นด้วยเช่นกัน ดังนั้นหุ้นในกลุ่มดังกล่าวจึงน่าสนใจทั้งด้านปัจจัยพื้นฐานและการเติบโตของเศรษฐกิจ
นอกจากนี้ ภูมิภาคเอเชียเป็นภูมิภาคที่น่าสนใจและแนวโน้มเศรษฐกิจเติบโตสูง เนื่องจากประชากรของภูมิภาคเอเชียคิดเป็นสัดส่วนมากกว่าครึ่งหนึ่งของประชากรโลกหรือ 60% ของจำนวนประชากรทั้งหมด และมีอัตราการเติบโตของประชากรเป็นอันดับสองรองจากแอฟริกา และอายุของประชากรส่วนใหญ่ยังอยู่ในช่วงทำงานซึ่งมีอำนาจในการใช้จ่ายสูง
กองทุนจะเปิดขายครั้งแรกในวันที่ 714 พ.ค. 2553 ลงทุนขั้นต่ำ 1 หมื่นบาท มูลค่าโครงการ 1,400 ล้านบาท
นอกจากนี้จะมีการแบ่งหน่วยลงทุนเป็น 2 ประเภท คือ หน่วยลงทุนชนิดจ่ายเงินปันผลและหน่วยลงทุนชนิดไม่จ่ายปันผล เพื่อตอบสนองความต้องการของนักลงทุนแต่ละกลุ่ม โดยในประเภทของจ่ายปันผลนั้นมีนโยบายปันผลไม่เกินปีละ 4 ครั้ง ครั้งละไม่ต่ำกว่า 50% 
สำหรับกองทุนยูไนเต็ด เอเชีย คอนซูเมอร์ ซึ่งเป็นกองทุนหลัก จัดตั้งเมื่อวันที่ 12 ต.ค. 2552 ปัจจุบันมีขนาดสินทรัพย์ 1,000 ล้านบาท ลงทุนในสินค้าอุปโภคบริโภค 47.85% สินค้าปลีก 18.52% เป็นต้น โดยน้ำหนักลงทุนอยู่ในหุ้นจีน 47011% ฮ่องกง 26.74% เป็นต้น 
ผลตอบแทนย้อนหลังของกองทุนตั้งแต่จัดตั้งอยู่ที่ 11.91% ขณะที่ดัชนีมาตรฐาน 8.56% และตั้งแต่ต้นปีติดลบ 2.94% ขณะที่ดัชนีมาตรฐานลบ 0.13% ซึ่งจังหวะที่หุ้นเอเชียอ่อนตัวลงเป็นโอกาสในการลงทุน